OpenLLM-France/wikimedia huggingface dataset:
# Camí de la Cadena

El Camí de la Cadena va ser un petit tram de l'antiga via que comunicava Sarrià, les Corts i Sants amb la Marina de Sants, desaparegut amb la renovació urbana del veí recinte de Can Batlló. S'anomenava així per una cadena que el tallava a l'altura de la via dels Ferrocarrils Catalans, actual línia Llobregat-Anoia dels Ferrocarrils de la Generalitat de Catalunya, soterrada a la Gran Via de les Corts Catalanes.
Arran de l'Exposició Universal de 1929 s'hi van edificar diverses barraques, tal com es va fer en altres indrets propers (Magòria, el Polvorí i a la falda nord de Montjuïc). Des d'almenys els anys 1970 hi vivien una trentena de persones, reallotjades per l'Ajuntament l'any 2018. Al barri hi ha una de les mesquites més antigues de Barcelona.

## Referències

* ↑ Carol, Laia. «Els barraquistes i la mesquita del camí de la Cadena exigeixien solucions». betevé, 04-11-2011. [Consulta: 9 juny 2014].
* ↑ «Camí de la Cadena». carrers.barcelona. [Consulta: 9 novembre 2024].
* ↑ «Estació de la Magòria». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ Palumbo, Annalisa «La estación de la Magòria, torre árabe que domina la Bordeta». El Periódico, 24-12-2014.
* ↑ «El Camí de la Cadena». pladebarcelona (blog), 10-02-2014. [Consulta: 9 juny 2014].
* ↑ «Les barraques de Montjuïc». La història de Sants, Hostafrancs i La Bordeta (blog). Agus Giralt, 31-07-2011. [Consulta: 9 juny 2014].
* ↑ «Els veïns del Camí de la Cadena seran reallotjats». Sants 3 Ràdio, 04-04-2018. [Consulta: 9 juny 2014].
* ↑ «Las barracas del Camí de la Cadena y Joan Fontcuberta». Marc Javierre-Kohan, 01-12-2011. [Consulta: 9 juny 2014].
# Ciril I de Moscou

Ciril I (Sant Petersburg, Rússia, 20 de novembre de 1946), nascut Vladímir Mikhàilovitx Gundiàiev (en rus: Владимир Михайлович Гундяев), és l'actual Patriarca de Moscou, primat de l'Església Ortodoxa Russa. Ha estat un Metropolità de Smolensk i Kaliningrad des de 1991, president del departament de relacions externes de l'Església Ortodoxa Russa, i membre permanent del Sínode Sagrat des de novembre de 1989. Fou elegit Patriarca de Moscou el 27 de gener de 2009, essent entronitzat el dia 1 de febrer del mateix any. Igual que el seu predecessor, Aleix II, durant molt de temps fou un oficial del KGB, l'agència de seguretat de la Unió Soviètica. Des del 2018 té l'Església Ortodoxa Russa en cisma amb el patriarcat ecumènic de Constantinoble.
Ciril va néixer a la Leningrad soviètica, on el seu pare i avi eren sacerdots ortodoxos. El 1969, va prendre els vots monàstics (3 d'abril), va ser ordenat Hierodiaca (7 d'abril) i Hieromonjo (1 de juny). El 1970, Ciril es va graduar a l'Acadèmia Teològica de Leningrad, on es va mantenir com a professor de teologia dogmàtica. Va ser nomenat secretari personal de Nicodem, Metropolità de Leningrad, el 30 d'agost de 1970.
El 12 de setembre de 1971, va esdevenir arximandrita Ciril i fou enviat com a representant de l'Església Ortodoxa Russa davant el Consell Mundial d'Esglésies (CME) a Ginebra. El 26 de desembre de 1974, va ser nomenat rector del Seminari i Acadèmia Eclesiàstica de Leningrad. Des de desembre de 1975, ha estat membre del Comitè Central del CME, així com del seu Comitè Executiu.

## Referències

* ↑ Llarga vida al patriarca Kiril Arxivat 2009-02-03 a Wayback Machine. Diari AVUI
* ↑ «God Save Russia | ARTE en español» (en espanyol europeu). Arxivat de l'original el 2018-09-12. [Consulta: 11 setembre 2018].
* ↑ «Putin Runs The Russian State – And The Russian Church Too» (en anglès). Forbes. [Consulta: 14 març 2022].
# Regadas

Regadas (francès Régades) és un municipi del departament francès de l'Alta Garona, a la regió d'Occitània.

## Administració

Alcalde (2001-214): Marlène Gasto
Municipi que pertany a la vuitena circumscripció de l'Alta Garona.

## Referències

* ↑ «Toponímia occitana». Arxivat de l'original el 2012-03-03. [Consulta: 6 juliol 2010].
Viccionari
# Millington (Maryland)

Millington és una població dels Estats Units a l'estat de Maryland. Segons el cens del 2000 tenia 416 habitants.

## Demografia

Segons el cens del 2000, Millington tenia 416 habitants, 163 habitatges, i 106 famílies. La densitat de població era de 501,9 habitants per km².
Dels 163 habitatges en un 31,9% hi vivien nens de menys de 18 anys, en un 49,7% hi vivien parelles casades, en un 9,8% dones solteres, i en un 34,4% no eren unitats familiars. En el 28,2% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,07.
Per edats la població es repartia de la següent manera: un 26% tenia menys de 18 anys, un 7,2% entre 18 i 24, un 29,8% entre 25 i 44, un 21,4% de 45 a 60 i un 15,6% 65 anys o més.
L'edat mediana era de 37 anys. Per cada 100 dones de 18 o més anys hi havia 100 homes.
La renda mediana per habitatge era de 45.893 $ i la renda mediana per família de 48.750 $. Els homes tenien una renda mediana de 29.917 $ mentre que les dones 28.500 $. La renda per capita de la població era de 20.240 $. Entorn del 8,6% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Millington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Millington». American Fact Finder. Oficina del Cens dels Estats Units, 12-01-2010.
# Giuliana Puricelli

Giuliana Puricelli (Busto Arsizio, Llombardia, 1427 - Varese, 15 d'agost de 1501) fou una religiosa catòlica llombarda de l'orde de Sant Agustí. Puricelli va abandonar la seva llar després que el seu pare la volgués casar i així va fugir a una ermita on es va posar sota la direcció espiritual de Caterina Moriggi. Les dos es van fer amigues íntimes i la seva ermita va anar creixent durant les dècades següents. La seva fama es va notar arreu de la zona per la seva contemplació i pràctiques penitencials, així com pel seu desig de viure una vida de clausura meditant en Déu.
La devoció a Puricelli va portar a la seva beatificació el 16 de setembre de 1769 després que el papa Climent XIV confirmés el seu culte local.

## Biografia

Giuliana Puricelli va néixer a Busto Arsizio l'any 1427 d'una família de camperols. Maltractada pel seu pare, va fugir de casa i es refugià al santuari del Sacro Monte de Varese, on s'uní a Caterina Moriggi que hi feia vida eremítica. La seva vida de pregària i penitència va causar admiració, i altres joves van voler seguir el seu exemple i s'hi constituí una comunitat d'eremites.
Puricelli es va fer amistat íntima amb Moriggi, que va ser la seva directora espiritual quan va entrar a l'ermita i ambdues van fer créixer l'ermita per atraure nous membres amb una vida de pregària i penitència. El 1475 van fundar el convent. El papa Sixt IV li va concedir el permís el 10 d'agost de 1476 per viure la vida monàstica i va assumir l' hàbit religiós. Puricelli va destacar per la seva força d'esperit i la seva paciència, a més de la seva contemplació assídua de Déu. La monja, que era analfabeta, anava a buscar sovint aigua dolça per als pelegrins que visitaven l'ermita.
Puricelli va morir al convent el 15 d'agost de 1501 després d'haver servit com a abadessa des de la mort de Moriggi el 1478. Les seves restes van ser traslladades el 23 d'octubre de 1650 i es van traslladar novament a prop de les de Moriggi el 1729.
Des de la seva mort rebé culte, que fou reconegut per la Congregació de Ritus el 12 de setembre de 1769; Climent XIV el confirmà el 16 de setembre següent. El Martirologi romà en fixa la festivitat el 15 d'agost.

## Referències

* 1 2 3 4 5 6 «Blessed Juliana Puricelli». Saints SQPN, 09-01-2018. [Consulta: 27 desembre 2018].
* 1 2 3 Antonio Rimoldi. «Beata Giuliana Puricelli da Busto Arsizio». Santi e Beati. [Consulta: 27 desembre 2018].
* ↑ Pro familia rivista settimanale illustrata (en italià). Officine dell'Istituto italiano di arti grafiche, 1909, p. 303.
* ↑ Silva, Francesco; To, Attr «Blessed Sisters Caterina and Giuliana at Prayer» (en anglès). Queen's University, 09-09-2021.
# Vanderhorstia macropteryx

Vanderhorstia macropteryx és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 8,1 cm de longitud total.
* Nombre de vèrtebres: 26.

## Hàbitat

És un peix marí, de clima subtropical i demersal que viu entre 20-110 m de fondària.

## Distribució geogràfica

Es troba al Japó.

## Observacions

És inofensiu per als humans.

## Referències

* ↑ Smith J. L. B., 1949. Forty-two fishes new to South Africa, with notes on others. Ann. Mag. Nat. Hist. (Ser. 12) v. 2 (núm. 14). 97-111.
* ↑ BioLib (anglès)
* ↑ Franz, V., 1910. Die Japanischen Knochenfische der Sammlungen Haberer und Doflein. (Beiträge zur Naturgeschichte Ostasiens.). Abh. Akad. Wiss. Munchen Math.-Phys. Kl. v. 4 (Suppl.) (núm. 1): 1-135, Pls. 1-11.
* 1 2 3 4 FishBase (anglès)
* ↑ Ikeda, Y., T. Nakabo i W. Hiramatsu, 1995. Redescription of Vanderhorstia macropteryx (Perciformes: Gobiidae) with designation of a neotype. Jap. J. Ichthyol. 42(3/4):303-310.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Víktor Kràvtxenko

Víktor Kràvtxenko (Rostov del Don, 25 de maig de 1941) és un atleta rus, ja retirat, especialista en triple salt, que va competir sota bandera de la Unió Soviètica durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del triple salt del programa d'atletisme.
En el seu palmarès també destaquen dos campionats soviètics de triple salt, el 1964 i 1966.

## Millors marques

* Triple salt. 16,57m (1964)

## Referències

* 1 2 «Olympedia – Viktor Kravchenko». [Consulta: 26 setembre 2023].
* ↑ «Кравченко Виктор Петрович» (en rus). [Consulta: 26 setembre 2023].
* ↑ «Track and Field Statistics». [Consulta: 26 setembre 2023].
# Los Cabos

Los Cabos és un dels cinc municipis de l'estat d'Estat de Baixa Califòrnia Sud a Mèxic, localitzat a l'extrem sud de la península de la Baixa Califòrnia. El municipi està integrat per dues ciutats turístiques importants: Cabo San Lucas i San José del Cabo. L'economia principal, és el turisme, que va créxier a partir de les inversions governamentals per tal de desenvolupar la infraestructura de la zona el 1974, arran del canvi de l'estatus de Baja California Sur de territori a estat de la federació. La segona activitat econòmica és la pesca (esportiva i laboral). Aquesta zona va ser seu d'una cimera de la Cooperació Econòmica de l'Àsia-Pacífic el 2002.

## Referències

* ↑ «Los Cabos». Enciclopedia de los Municipios y Delegaciones de México. Mexico: INAFED, 2010. Arxivat de l'original el April 2, 2015. [Consulta: 23 juliol 2014].
* ↑ John Howells and Don Merwin. Choose Mexico for retirement. Guilford, CT: The Globe Pequot Press, 2007, p. 182. ISBN 9780762743926.
* ↑ «San José del Cabo». Fodors. Arxivat de l'original el July 28, 2014. [Consulta: 23 juliol 2014].

## Enllaços externs

* Ajuntament de los Cabos
# Turcilings

Els turcilings o turcilinges (en llatí turcilingi) eren un poble germànic que habitava el nord de l'Europa Oriental, i es mencionen sempre al costat dels rugis.
Van ser inclosos en la confederació dels gots, i més tard en la confederació dels huns. Dissolta aquesta, van patir sorts diverses, però la majoria van quedar sotmesos als ostrogots. Només parlen d'ells i diuen que van aparèixer a partir del segle v, Jordanes i Pau el Diaca.

## Referències

* ↑ Smith, William (ed.). «Turcilingi». Dictionary of Greek and Roman Geography (1854). [Consulta: 2 agost 2021].
# Lake Shore (Maryland)

Lake Shore és una concentració de població designada pel cens dels Estats Units a l'estat de Maryland. Segons el cens del 2000 tenia 13.065 habitants.

## Demografia

Segons el cens del 2000, Lake Shore tenia 13.065 habitants, 4.581 habitatges, i 3.783 famílies. La densitat de població era de 508,5 habitants/km².
Dels 4.581 habitatges en un 34,3% hi vivien nens de menys de 18 anys, en un 72,7% hi vivien parelles casades, en un 6,1% dones solteres, i en un 17,4% no eren unitats familiars. En el 13,5% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,12.
Per edats la població es repartia de la següent manera: un 24,3% tenia menys de 18 anys, un 6,2% entre 18 i 24, un 27,8% entre 25 i 44, un 30,9% de 45 a 60 i un 10,7% 65 anys o més.
L'edat mediana era de 40 anys. Per cada 100 dones de 18 o més anys hi havia 101,5 homes.
La renda mediana per habitatge era de 66.700 $ i la renda mediana per família de 70.722 $. Els homes tenien una renda mediana de 46.073 $ mentre que les dones 32.173 $. La renda per capita de la població era de 26.553 $. Entorn del 2,3% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Shore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Lake Shore». American Fact Finder. Oficina del Cens dels Estats Units, 12-01-2010.
# Vanderhorstia opercularis

Vanderhorstia opercularis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 5,1 cm de longitud total.

## Hàbitat

És un peix marí, de clima tropical i associat als esculls de corall que viu entre 27-40 m de fondària.

## Distribució geogràfica

Es troba al Golf d'Aqaba (el Mar Roig).

## Referències

* ↑ Smith J. L. B., 1949. Forty-two fishes new to South Africa, with notes on others. Ann. Mag. Nat. Hist. (Ser. 12) v. 2 (núm. 14). 97-111.
* ↑ BioLib (anglès)
* ↑ Randall, J. E., 2007. Vanderhorstia opercularis, a new shrimp goby from the northern Red Sea. Electronic journal of Ichthyology 3(1): 18–25.
* 1 2 3 FishBase (anglès)

## Enllaços externs

* AQUATAB
# Nova Canàries

Nueva Canarias (NC) és un partit polític de les Illes Canàries. Fou fundat el 2005 en l'illa de Gran Canària per Román Rodríguez Rodríguez, ex president del Govern de Canàries, després de l'escissió dels membres de l'antiga ICAN de Coalición Canaria. A l'illa de La Palma, Nueva Canarias arribà a un acord amb el partit Iniciativa por La Palma (INPA), per a presentar-se conjuntament a l'illa.

## Resultats electorals
### Parlament de les Illes Canàries

| Any | Insular | Insular | Regional | Regional | Escons | +/– | Govern |
| Any | Vots | % | Vots | % | Escons | +/– | Govern |
| 2007 | 50,749 | 5.4 (#4) | | | 0 / 60 | Nou | Extraparlamentari |
| 2011 | 82,148 | 9.1 (#4) | | | 3 / 60 | 3 | Oposició |
| 2015 | 93,634 | 10.2 (#5) | | | 5 / 60 | 2 | Oposició |
| 2019 | 80,891 | 9.1 (#4) | 82,478 | 9.3 (#4) | 5 / 70 | = | Coalició |
| 2023 | 71,021 | 8.1 (#4) | 63,251 | 7.2 (#5) | 5 / 70 | = | Oposició |

### Corts Generals

| Any | Congrés | Congrés | Congrés | Congrés | Congrés | Congrés | Congrés | Senat | Senat | Govern |
| Any | Vots | % | Pos. | % Canàries | Pos. | Diputats | +/– | Senadors | +/– | Govern |
| 2008 | 38,024 | 0.1 | 18è | 3.8 | 4t | 0 / 15 | Nou | 0 / 11 | Nou | Extraparlamentari |
| 2011 | Dins CC-NC-PNC | Dins CC-NC-PNC | Dins CC-NC-PNC | Dins CC-NC-PNC | Dins CC-NC-PNC | 1 / 15 | 1 | 0 / 11 | = | Oposició |
| 2015 | Coalició NC-PSOE | Coalició NC-PSOE | Coalició NC-PSOE | Coalició NC-PSOE | Coalició NC-PSOE | 1 / 15 | = | 0 / 11 | = | Oposició |
| 2016 | Coalició NC-PSOE | Coalició NC-PSOE | Coalició NC-PSOE | Coalició NC-PSOE | Coalició NC-PSOE | 1 / 15 | = | 1 / 11 | 1 | Oposició |
| 2019 (I) | 36,193 | 0.1 | 18è | 3.4 | 7è | 0 / 15 | 1 | 0 / 11 | 1 | Extraparlamentari |
| 2019 (II) | Dins CC-NC-PNC | Dins CC-NC-PNC | Dins CC-NC-PNC | Dins CC-NC-PNC | Dins CC-NC-PNC | 1 / 15 | 1 | 0 / 11 | = | Oposició |

## Referències

* ↑ Press, Europa. «Nueva Canarias vuelve a estar inscrita en el registro de partidos bajo el nombre 'Nueva Canarias-Bloque Canarista'», 31-08-2022. [Consulta: 27 maig 2024].
* ↑ «Nueva Canarias, el partido que pacta con todos» (en castellà), 19-05-2018. [Consulta: 27 maig 2024].
* ↑ «Nueva Canarias, UPF e INPA presentan una candidatura conjunta al Cabildo y al Parlamento», 21-11-2013. [Consulta: 27 maig 2024].
* ↑ «UPF se une a Nueva Canarias e INPA al Cabildo y Parlamento - El Día - Hemeroteca 01-03-2011» (en anglès). [Consulta: 27 maig 2024].
# Necròpolis del Massís colombià

Les necròpolis del Massís colombià és un terme utilitzat per agrupar un conjunt de necròpolis situades al Massís colombià, una àrea geogràfica de Colòmbia molt particular per la seua riquesa arqueològica i històrica i pels elements geogràfics que hi conflueixen i la fan única en tota Amèrica. Involucra els departaments de Nariño, Cauca i Huila, diverses cultures i jaciments arqueològics. Per les seues marcades diferències s'han estudiat de manera aïllada, i l'espai geogràfic és el criteri d'agrupament per a la denominació.

## Jaciments arqueològics

Els jaciments arqueològics estan situats entre els meridians 75 i 77 oest i els paral·lels 1 i 3 (un quadrilàter amb vèrtexs oposats en la diagonal entre 1° 0′ N, 75° 0′ O﻿ / ﻿1.000°N,75.000°O﻿ / 1.000; -75.000 i 3° 0′ N, 77° 0′ O﻿ / ﻿3.000°N,77.000°O﻿ / 3.000; -77.000 i inclou les cultures indígenes més conegudes que sorgiren a Colòmbia, comprenen llocs amb evidències arqueològiques d'ús funerari com:

### Departament de Nariño

* El Tambo (Pintado);
* Els Ídols;
* Chimayoy;
* Briceño;
* La Unió.

### Departament de Cauca

* El Tambo;
* Morales;
* Parc arqueològic nacional de Tierradentro, Patrimoni de la Humanitat per la UNESCO.

### Departament de Huila

* Parc arqueològic de San Agustín, Patrimoni de la Humanitat per la UNESCO, i que dona nom a la Cultura San Agustín;
* Aguabonita.
Hi ha altres jaciments arqueològics amb art lític en els departaments enumerats així com en els del Departament de Caquetá, Valle del Cauca i Tolima.
Aparentment sense cap relació entre les esmentades cultures, se'n desenvoluparen a menys de dos-cents quilòmetres. Totes les fonts ressalten les importants contribucions a la estatuària i a la terrisseria, però alguna entra més a fons en la relació amb la vida i la mort, doncs els vestigis són tangibles.

## Cultures

Els jaciments han estat adscrits a diferents cultures i èpoques, tals com la cultura San Agustín.

## Notes i referències

* 1 2 Groot de Mahecha, Santiago; Mora Camargo. «VIII. Macizo Colombiano-Alto Magdalena». A: Instituto Colombiano de Antropología e Historia. Colombia Prehispánica. Regiones arqueológicas. Biblioteca Luis Ángel Arango del Banco de la República. Arxivat 2022-05-01 a Wayback Machine.
* ↑ «Parc arqueològic de San Agustín (1995)». Patrimoni de la Humanitat. [Consulta: 24 maig 2011].
* ↑ «Parc Arqueològic Nacional de Tierradentro (1995)». Patrimoni de la Humanitat. [Consulta: 24 maig 2011].
# Altagène

Altagène (en cors Altaghjè) és un municipi francès, situat a la regió de Còrsega, al departament de Còrsega del Sud. L'any 1999 tenia 41 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 46 | 63 | 56 | 45 | 30 | 41 |

## Administració

Llista d'alcaldes :
| Període | Identitat | Partit | Qualitat |
| 1995 | François Simonpietri | | |
# Frederic della Scala

Frederic della Scala (Federico della Scala) nascut entre 1296 i 1288 a Verona i mort a Trento probablement el 1349) era un noble i polític italià dins del Sacre Imperi Romanogermànic.
Fou fill de Margherita Pallavicion i d'Albert della Scala anoment Picardo. El novembre 1288, son pare li fa fer-lo hereu universal junt amb el seu germà petit, Albert Novello que va morir el 1297. La seva mare va exercir la tutela. El 1307, quan va tenir aproximadament 20 anys va ser investit del Castell de Gazzo Veronese i poc després Cavalpone i Valpolicella. Va ser podestà de Vicenza el 1311 i de Verona de gener 1312 al març 1314. Podestà de Mòdena del 1317 al 1318 de Bèrgam el 1321, senyor de Bèrgam el 1324 i vicari imperial de Savona el 1327.
L'emperador Enric VII del Sacre Imperi Romanogermànic li va confirmar la senyoria de Valpolicella i va tenir beneficis i rendes de diversos monestirs trentins. El 1309 va fundar la capella de Santa Clara a Santa Maria Antica i en va rebre la investidura feudal de l'abat de Santa Maria d'Organo.
Es va casar a finals del segle xiii amb Imperatrice, filla de Conrad d'Antioquia, comte d'Alba i Celano. Va deixar 8 fills dels que només cal esmentar a Caterina, abadessa des del 1367 del monestir de Santa Maria delle Vergini a Campomarzo.

## Referències

* ↑ «Della Scala, Federico» (italià) L'enciclopedia italiana
* ↑ Gian Maria Varanini, «DELLA SCALA, Federico», Dizionario Biografico degli Italiani, volum 37, 1989
# Kingsville (Maryland)

Kingsville és una concentració de població designada pel cens dels Estats Units a l'estat de Maryland. Segons el cens del 2000 tenia 4.214 habitants, 1.483 habitatges, i 1.224 famílies. La densitat de població era de 161,1 habitants/km².

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Kingsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Kingsville». American Fact Finder. Oficina del Cens dels Estats Units, 12-01-2010.
# Lotus AmiPro

Lotus Ami Pro (anteriorment Samna Word, Ami) va ser un processador de textos que es va oferir pel sistema operatiu de Microsoft, Windows. Creat per Samna l'any 1987, l'Ami va ser un dels primers processadors de text complets per l'entorn Windows.

## Història

Ami va ser un dels principals competidors dels processadors de textos WordPerfect Corporation WordPerfect (el principal processador de textos en el sistema MS-DOS) i Microsoft Word a finals dels anys 1980 i inicis dels anys 1990. L'any 1990 Samna va ser adquirida per Lotus l'any 1990 i va canviar el nom a Ami Pro.
El 1992 es va publicar la versió 3.0, anticipant-se als seus principals rivals (Word 2.0 i WordPerfect per a Windows).
Característiques que destacaven de l'Ami Pro eren els SmartIcons, que permetia tenir diferents barres d'icones personalitzables; també tenia un editor d'icones per ser usats en les macros; editor d'equacions, diccionaris d'ortografia amb thesaurus, clip-art, taules, dibuix i el programa Adobe Type Manager (podia usar-se fonts Adobe).
IBM va adquirir a Lotus i va substituir l'AmiPro pel Word Pro.
Finalment, cal esmentar que una versió de l'AmiPro, la 3.1, va estar disponible en català.

## Enllaços externs

* Informació de l'AmiPro 3.0 (anglès)
* Valoració de processadors de text anys 1985-1997

## Referències

* ↑ «OS/2 2.1». Arxivat de l'original el 2010-09-01. [Consulta: 8 març 2008].
* ↑ «PROGRAMARI INFORMÀTIC EN CATALÀ».
(anglès)